ԱՐՏԱՇԱՏ ՀԱՄԱՅՆՔԻ ՂԵԿԱՎԱՐ ԿԱՌԼԵՆ ՄԿՐՏՉՅԱՆԻ ՈՒՂԵՐՁԸ` ՏԱՐԵՑՆԵՐԻ ՄԻՋԱԶԳԱՅԻՆ ՕՐՎԱ ԱՌԹԻՎ

Հարգելի մեծահասակներ, տատիկներ և պապիկներ, ընդունեք իմ ջերմ շնորհավորանքները` Տարեցների միջազգային օրվա առթիվ։

Հայ ընտանիքներում մշտապես ընդգծված ջերմություն և հարգանք ենք տածում ավագ սերնդի ներկայացուցիչների հանդեպ` որպես սերունդների համերաշխության և ընտանիքի ամրության խորհրդանիշ։ Այս օրը նաև տարեցների խնդիրներին ուշադրություն հրավիրելու և նրանց մեր հոգածության կենտրոնում պահելու ևս մեկ առիթ է։ Այս առումով կարևոր են բոլոր սոցիալական, առողջապահական և մյուս ծրագրերը` միտված վերջիններիս արժանապատիվ ու բարեկեցիկ կյանքով ապահովելուն։

Այս դժվարին օրերին Արտաշատ համայնքում ևս ընդունում և հյուրընկալում ենք ԼՂ-ից բռնի տեղահանված մեր հայրենակիցներին, որոնց շարքերում են նաև տարեց քաղաքացիներ, նրանք այստեղ շրջապատված են սիրով և հոգատարությամբ։

Այս ծանր օրերին, փորձություններով և մարտահրավերներով լի ժամանակաշրջանում հատկապես ջերմությամբ շրջապատենք մեր ավագ սերնդի ներկայացուցիչներին, նրանք դրա կարիքը շատ ունեն։

Սիրելի տատիկներ և պապիկներ, մաղթում եմ ձեզ խաղաղ ու կապույտ երկինք, ապահով ծերություն` շրջապատված ձեր զավակների, թոռների և հարազատների հոգատարությամբ։